Kongens gate holdeplass

Kongens gate var en trikkeholdeplass i Kvadraturen i sentrum i Oslo.
Før 16. august 2015 lå den i Prinsens gate og hadde navn etter Kongens gate som går på tvers like ved. Siden gata er så smal, var det kun plass til enkeltsporet linje her, og holdeplassen betjente bare trikker som går fra øst mot vest. Den delte dermed oppgave med Dronningens gate holdeplass (Tollbugata) i Tollbugata, og til en viss grad Wessels plass holdeplass, som bare betjente trikker som gikk fra vest mot øst.

Midlertidig holdeplass 2015–2017
I 2015 ble den flyttet til Kongens gate, som en midlertidig anordning mens Prinsens gate ble renovert, beliggende der denne krysset Karl Johans gate. Holdeplassen betjente bare trikker som gikk fra øst mot vest. Den delte dermed oppgave med Kongens gate holdeplass i Tollbugata som bare betjente trikker som gikk fra vest mot øst.

Holdeplassen ble nedlagt da Prinsens gate ble åpnet for trikk igjen i februar 2017. Ikke langt fra der holdeplassen lå (inntil 2015) åpnet da nye Dronningens gate holdeplass.

Referanser

Eksterne lenker 

Kvadraturen (Oslo)
Nedlagte trikkeholdeplasser i Oslo